**ELŐTERJESZTÉS**

**Szombathely Megyei Jogú Város Közgyűlésének**

**2021. október 28-i ülésére**

**Javaslat közterületek elnevezésére**

Magyarország helyi önkormányzatairól szóló 2011. évi CLXXXIX. törvény (Mötv.) 42. § 8. pontja értelmében a közterületek elnevezése a képviselő-testület kizárólagos hatáskörébe tartozik.

Tájékoztatom a Tisztelt Közgyűlést, hogy a kámoni városrészben található Szombathely, belterület 987/7 hrsz-ú ingatlanon családi lakóépület épül. Ennek az ingatlannak a házszámkijelöléséhez elengedhetetlen annak a közterületnek az elnevezése, amelyről megközelíthető. Az elnevezendő út a Farkas Károly utcáról nyílik, párhuzamosan helyezkedik el a Galamb utcával.

Fentiek alapján a Szombathely, belterület 987/1 hrsz., 985/2 hrsz., 994/4 hrsz., 994/6 hrsz., 994/8 hrsz., 994/10 hrsz., 994/12 hrsz., 994/14 hrsz., 994/16 hrsz., 980/3 hrsz. és 995/5 hrsz.-ú kivett közforgalom elől el nem zárt magánutak együttes elnevezésére van szükség. A jelenleg elnevezéssel nem rendelkező közterületi ingatlanok elhelyezkedését az előterjesztéshez mellékletként csatolt térképmásolat szemlélteti.

Az ingatlanok elnevezésére vonatkozó javaslat szóban kerül előterjesztésre.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2021. október „ ”.**

 **(: Dr. Nemény András :)**

**HATÁROZATI JAVASLAT**

**…/2021. (X.28.) Kgy. számú határozat**

1. Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 42. § 8. pontja értelmében a Szombathely, belterület:
* 987/1 hrsz.
* 985/2 hrsz.
* 994/4 hrsz.
* 994/6 hrsz.
* 994/8 hrsz.
* 994/10 hrsz.
* 994/12 hrsz.
* 994/14 hrsz.
* 994/16 hrsz.
* 980/3 hrsz.
* 995/5 hrsz.-ú

kivett közforgalom elől el nem zárt magánutakat együttesen …………………… utcának nevezi el.

1. A Közgyűlés felkéri a polgármestert és a jegyzőt, hogy a közterületek elnevezésével kapcsolatos adatszolgáltatási kötelezettség teljesítése iránt intézkedjen.
2. A Közgyűlés felkéri a polgármestert és a jegyzőt, hogy az 1. pontban elhatározott elnevezésekkel kapcsolatban a nyilvántartásokon szükséges átvezetésről gondoskodjon.
3. A Közgyűlés felkéri a polgármestert, hogy a lakosságot a közterületi elnevezésekről az önkormányzati hetilap és a Városi TV útján értesítse.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Kalmár Ervin, a Városüzemeltetési és Városfejlesztési Osztály vezetője

 Dr. Kovács Előd, a Polgármesteri Kabinet vezetője)

**Határidő:** azonnal